Fleet Street

Fleet Street er en hovedgate hovedsakelig i City of London i England. Den går vest til øst fra Temple Bar i vest ved grensen til City of Westminster til Ludgate Circus i øst blir den til høyden Ludgate Hill på stedet for byens gamle bymurer London Wall og elven Fleet som gaten har sitt navn fra. Elven har siden blitt lagt i rør etter at den ble en åpen kloakk.Fleet Street, City of London, Hidden London De nærmeste undergrunnsstasjonene er Temple, Chancery Lane og Blackfriars. City Thameslink stasjon ligger like i nærheten.

Gaten var tidligere området hvor Londons avisindustri var samlet; navnet brukes fortsatt som en fellesbetegnelse for den nasjonale britiske pressen, omtrent som Akersgaten i Oslo var det i Norge (før avisene flyttet ut på begynnelsen av 2000-tallet).Blystad, Adele Cappelen (24. mars 2007): «Avisene rømmer Akersgata», Nettavisen Til tross for at alle de store avisene, som The Daily Telegraph, Daily Mirror og The Independent, har flyttet ut av sine kontorer på Fleet Street (de fleste til Docklands i det østlige London),«Docklands», London Visitor's Guide brukes gatenavnet stadig som et synonym for den britiske pressen. Den siste store nyhetsorganisasjonen, Reuters, flyttet ut i 2003 etter 64 år i nummer 85 Fleet Street.«Reuters makes £30m move from Fleet Street», The Guardian

Gaten har vært en viktig gjennomgangsvei siden romertiden. I løpet av middelalderen ble det etablert virksomheter og der bodde høyere geistlige; flere kirker gjenstår fra denne tiden, blant annet Temple Church og St Bride's. Gaten ble kjent for trykkerier og publisering på begynnelsen av 1500-tallet, og denne virksomheten ble dominerende slik at på 1900-tallet opererte de fleste britiske nasjonale aviser herfra. Mye av avisindustrien flyttet ut på 1980-tallet etter at News International etablerte billigere produksjonslokaler i Wapping, men noen tidligere avisbygninger er fredet og er bevart. Flere puber i gaten som en gang ble hyppig besøkt av journalister er fortsatt populære.

Fleet Street har et betydelig antall monumenter og statuer langs sin lengde, blant annet dragen ved Temple Bar og minnesmerker over en rekke figurer fra britisk presse, som Samuel Pepys og Alfred Harmsworth, lord Northcliffe. Gaten er nevnt i flere romaner av Charles Dickens«In The Footsteps of Charles Dickens», Dickens London Tours og er hjemmet til den fiktive morderen Sweeney Todd, som vist i filmtittelen Sweeney Todd – Demonbarbereren fra Fleet Street.«Sweeney Todd – Demonbarbereren fra Fleet Street», Internet Movie Database

 Etymologi 
Opphavet til Fleet Street er todelt: fleet kommer fra angelsaksiske fleotan i betydningen «å flyte, flommer, renne, svømme, seile (et skip)», fra Urgermanske *fleutan, som igjen ga norrøne fliota, «å flyte, flomme».«fleet (v.)», Online Etymology Dictionary Samme ord har også opphav i angelsaksiske fleot i betydningen «et skip, et flytende fartøy, en flåte», og disse beslektede betydningene fløt sammen i fleet.«fleet (n.)», Online Etymology Dictionary

Siste ledd street, som betyr «gate, vei» som kommer fra mellomengelsk strete, «vei i en by», fra senlatinske strata, brukt som i for via strata, «steinsatt vei». Det er ett av de sjeldne ordene som har vært i bruk i England kontinuerlig siden romertiden.«street (n.)», Online Etymology Dictionary

 Referanser 

 Se også 
 Alsatia

 Eksterne lenker 


Kategori:Londons gater og plasser
Kategori:City of London